
	Comisia pentru buget, finanţe şi bănci

	
	Bucureşti,        

Nr. 22/296 /24.10.2012


Biroul Permanent

al

Camerei  Deputaţilor

Vă înaintăm, alăturat, raportul asupra Propunerii legislative privind completarea articolului 2, alineatul (1) din Ordonanţa de urgenţã a Guvernului nr. 92/2010 pentru modificarea şi completarea Ordonanţei de urgenţă a Guvernului nr.9/2010 privind aprobarea Programului de sprijin pentru beneficiarii proiectelor în domenii prioritare pentru economia românească, finanţate din instrumentele structurale ale Uniunii Europene alocate României, precum şi pentru reglementarea unor măsuri privind majorarea capitalului social al Fondului Naţional de Garantare a Creditelor pentru Întreprinderi Mici şi Mijlocii S.A. - I.F.N., aprobată prin Legea nr.20/2011, cu modificările şi completările ulterioare, trimis comisiei noastre pentru examinare pe fond, cu adresa Biroului Permanent PLx. 396 din 1 octombrie 2012.
	PREŞEDINTE,

Eugen NICOLĂESCU

	Comisia pentru buget, finanţe şi bănci
	
	Bucureşti,    

Nr. 22/ 296/ 24.10.2012


RAPORT  
asupra  Propunerii legislative privind completarea articolului 2, alineatul (1) din Ordonanţa de urgenţã a Guvernului nr. 92/2010 pentru modificarea şi completarea Ordonanţei de urgenţă a Guvernului nr.9/2010 privind aprobarea Programului de sprijin pentru beneficiarii proiectelor în domenii prioritare pentru economia românească, finanţate din instrumentele structurale ale Uniunii Europene alocate României, precum şi pentru reglementarea unor măsuri privind majorarea capitalului social al Fondului Naţional de Garantare a Creditelor pentru Întreprinderi Mici şi Mijlocii S.A. - I.F.N., aprobată prin Legea nr.20/2011, cu modificările şi completările ulterioare
Cu adresa nr. Plx. 396 din 1 octombrie 2012, Biroul Permanent,  în temeiul art.95 din Regulamentul Camerei Deputaţilor, republicat,  a sesizat, pentru examinare şi avizare în fond Comisia pentru buget, finanţe şi bănci cu Propunerea legislativă privind completarea articolului 2, alineatul (1) din Ordonanţa de urgenţã a Guvernului nr. 92/2010 pentru modificarea şi completarea Ordonanţei de urgenţă a Guvernului nr.9/2010 privind aprobarea Programului de sprijin pentru beneficiarii proiectelor în domenii prioritare pentru economia românească, finanţate din instrumentele structurale ale Uniunii Europene alocate României, precum şi pentru reglementarea unor măsuri privind majorarea capitalului social al Fondului Naţional de Garantare a Creditelor pentru Întreprinderi Mici şi Mijlocii S.A. - I.F.N., aprobată prin Legea nr.20/2011, cu modificările şi completările ulterioare.
La întocmirea prezentului raport, în conformitate cu art.97 din Regulamentul Camerei Deputaţilor, republicat, Comisia a avut în vedere avizul favorabil al Consiliului Legislativ, cu observaţii şi propuneri, transmis cu adresa nr.143/06.03.2012, avizul negativ al Comisiei juridice, de disciplină și imunități și punctul de vedere negativ al Guvernului.
 Această propunere legislativă are ca obiect  de  reglementare  completarea art.  2  alin.  (1)  din  Ordonanța  de  urgență a  Guvernului  nr.  9/2010  privind aprobarea  Programului  de  sprijin  pentru  beneficiarii  proiectelor  în  domenii prioritare pentru economia românească, finanțate din instrumentele  structurale ale Uniunii  Europene  alocate      României, cu modificările și completările ulterioare, cu doua  litere noi, lit.  e) i lit.  t), în  sensul includerii  în categoria beneficiarilor acestui program de sprijin a  ”parteneriatelor unităților administrativ-teritoriale și a ”asociațiilor de dezvoltare intercomunitară ".
Propunerea legislativă, prin obiectul său de reglementare, face parte din categoria legilor  ordinare  iar în aplicarea  art. 75 alin.(1)  din Constituţia României, republicată Camera Deputaților este Cameră decizională.
Propunerea legislativă a fost respinsă de Senat în şedinţa din 24 septembrie 2012, în calitate de primă Cameră sesizată.
 La lucrările comisiei şi-au înregistrat prezenţa un număr de 32 deputaţi din totalul de 32 membri ai comisiei.

Raportul comisiei a fost votat cu majoritate de voturi de către deputaţii prezenţi la dezbateri.
În urma dezbaterii  Propunerii legislative privind completarea articolului 2, alineatul (1) din Ordonanţa de urgenţã a Guvernului nr. 92/2010 pentru modificarea şi completarea Ordonanţei de urgenţă a Guvernului nr.9/2010 privind aprobarea Programului de sprijin pentru beneficiarii proiectelor în domenii prioritare pentru economia românească, finanţate din instrumentele structurale ale Uniunii Europene alocate României, precum şi pentru reglementarea unor măsuri privind majorarea capitalului social al Fondului Naţional de Garantare a Creditelor pentru Întreprinderi Mici şi Mijlocii S.A. - I.F.N., aprobată prin Legea nr.20/2011, cu modificările şi completările ulterioare,  în şedinţa din data de 24 octombrie 2012, comisia propune supunerea spre dezbaterea şi adoptarea Plenului Camerei Deputaţilor a unui raport de respingere deoarece orice intervenție ulterioară trebuie să se refere la actul normativ de bază, respectiv Ordonanța de urgență a Guvernului nr.9/2010, și nu la actul de modificare a acesteia.
	PREŞEDINTE,

Eugen NICOLĂESCU
	SECRETAR,

Nicolae BUD


Consilier parlamentar, Luminiţa Ghiorghiu                                                                          

